8. Det indre marked - barrierer og ineffektivitet (afstemning) 
Betænkning af Jacques Toubon
Monica Frassoni
(IT) Hr. formand, mine damer og herrer! Jeg bad om ordet for at tale om et spørgsmål, der vedrører vores forretningsorden. Det, at vores plenarmøde i de sidste par år er faldet sammen med det nye skoleår - hvilket desværre også er tilfældet næste år - skaber betydelige familiemæssige problemer for parlamentsmedlemmerne, men også for mange af vores tjenestemænd. Derfor mener jeg, at vi bør drøfte dette spørgsmål i Parlamentet. Også vores børns velfærd er noget, som Parlamentet skal tage op, så de kan blive fulgt til skole af deres forældre.
(Bifald)
Formanden
Tak, fru Frassoni. Jeg er sikker på, at De har ret, men De kom for sent til mødet, så vær venlig at gå op til skoleinspektøren!
(Latter)
Thomas Wise
(EN) Hr. formand! Jeg ved ikke, hvilken artikel i forretningsordenen dette henhører under, men ifølge min afstemningsliste er det en anden betænkning, der skal stemmes om - Ayala Sender. Mødes vi igen kl. 12.30?
Formanden
Forhandlingen har ikke fundet sted, og afstemningen finder sted i morgen. Tak, fordi De gjorde opmærksom på det.
